《东平道中见曹竹墟辛巳题壁诗即次韵寄之》
清代·王文治

前年风雪中，送君还乡里。今年暮春天，别君凤城里。

单车走滇南，中道靡所止。东西感鸿飞，岁月惊马齿。

旧时欢燕深，离索复于此。他年再相见，须鬓可知矣。

努力供奉班，圭璋式朝士。

作者简介：安徽歙县人，自祖父时起迁江苏江宁，字后村。不事科举。康熙四十五年，家刻诗集《吴越游草》，后又刻《后村杂著》，《后村诗集》。